-Presentamos un monográficu que tien como filu de común l'estudiu en momentos distintos de la historia contemporánea d'Asturies de los diversos fenómenos políticos qu'ente más otros entendieron Asturies como suxetu políticu; ello ye, l'autonomismu, el  rexonalismu y el nacionalismu. Asina les coses, Faustino Zapico fálanos d'una campaña pola autonomía desarrollada pol republicanismu federal a finales del sieglu XIX; Cristóbal Ruitiña afonda nos empiezos de la revista Asturias Semanal; Armando Magadán analiza la evolución y los postulaos ideolóxicos del Partíu Asturianista; y l'historiador estaunidense Patrick Zimmerman ofrez les premises que va desenvolver na tesis doctoral del nacionalismu asturianu que va lleer esti añu. Y p'acabar, tamién s'inclúi  l'habitual sección de reseñes de trabayos historiográficos.